Komisjoni otsus,

22. juuli 2003,

millega muudetakse otsust 97/830/EÜ, millega tunnistatakse kehtetuks otsus 97/613/EÜ ja kehtestatakse eritingimused Iraanist pärinevate või sealt saadetud pistaatsiate ja teatud pistaatsiatoodete impordile

(teatavaks tehtud numbri K(2003) 2603 all)

(EMPs kohaldatav tekst)

(2003/551/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuni 1993. aasta direktiivi 93/43/EMÜ toiduainete hügieeni kohta, [1] eriti selle artikli 10 lõiget 1,

pärast liikmesriikidega konsulteerimist

ning arvestades järgmist:

(1) Komisjoni otsuses 97/830/EÜ, [2] viimati muudetud otsusega 2000/238/EÜ, [3] on kehtestatud eritingimused Iraanist pärinevate või sealt saadetud pistaatsiate ja teatud pistaatsiatoodete impordile.

(2) Otsuses 97/830/EÜ on sätestatud, et pädev asutus tagab, et enne piiriületuskohast ühenduse turule lubamist võetakse kõigist kõnealuse otsusega hõlmatud toodete saadetistest süstemaatiliselt proove ning analüüsitakse neid aflatoksiin B1 ja üldise aflatoksiinisisalduse määramiseks. Otsuses 97/830/EÜ sätestatud väljendit "süstemaatiline proovide võtmine ja analüüs" võidakse erinevalt tõlgendada ja on kohane selliste väljendite tähendust täpsustada.

(3) Euroopa Parlamendi ja nõukogu 28. jaanuari 2002. aasta määruses (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, [4] on sätestatud toidu- ja söödaalase kiirhoiatussüsteemi (RASFF) loomine.

(4) Tervisekaitse huvides peaksid liikmesriigid esitama komisjonile regulaarselt aruandeid kõikide ametliku kontrolli käigus Iraanist pärinevate või sealt saadetud pistaatsiate ja teatavate pistaatsiatoodete saadetistest võetud proovide analüüside tulemustest. Need aruanded tuleks esitada lisaks toidu- ja söödaalase kiirhoiatussüsteemi kaudu teatamise kohustusele.

(5) Oluline on tagada, et Iraanist pärinevate või sealt saadetud pistaatsiate ja teatud pistaatsiatoodete saadetistest proovide võtmine ja analüüs viiakse läbi ühenduse kõikides osades ühtlustatud viisil.

(6) Mõnede liikmesriikide taotlusel on asjakohane uuendada piiriületuskohtade nimekirja, mille kaudu on lubatud otsusega 97/830/EÜ hõlmatud tooteid ühendusse importida. Selguse huvides tuleks kõnealune nimekiri asendada.

(7) Otsust 97/830/EÜ tuleks seepärast vastavalt muuta,

ON VASTU VÕTNUD KÄESOLEVA OTSUSE:

Artikkel 1

Otsust 97/830/EÜ muudetakse järgnevalt.

1. Artiklit 2 muudetakse järgnevalt:

a) lõige 5 asendatakse järgnevaga:

"5. Kõikide liikmesriikide pädevad asutused võtavad proovi igast Iraanist pärinevate või sealt saadetud pistaatsiate ja teatavate pistaatsiatoodete saadetisest ja analüüsivad seda aflatoksiin B1 ja üldise aflatoksiini sisalduse suhtes enne piiriületuskohast ühenduse turule lubamist.

Liikmesriigid esitavad komisjonile iga kolme kuu järel ettekande kõigist Iraanist pärinevate või sealt saadetud pistaatsiate ja teatavate pistaatsiatoodete saadetiste ametliku kontrolli käigus tehtud analüüside tulemustest. Kõnealune ettekanne esitatakse igale kvartalile järgneval kuul. [5]

b) lisatakse järgnevad lõiked 6 ja 7:

"6. Saadetist, millelt proove võetakse, peetakse enne piiriületuskohast ühenduse turule lubamist kinni kuni 15 tööpäeva. Importiva liikmesriigi pädevad asutused väljastavad ametliku saatedokumendi, milles fikseeritakse, et saadetisest on võetud proovid, ja näidatakse proovide analüüside tulemused.

7. Kui saadetis jagatakse osadeks, siis peab saadetise kõigi osadega olema kaasas sanitaarsertifikaadi koopia ja lõigetes 1 ja 6 osutatud saatedokumendid, mille on kinnitanud selle liikmesriigi pädev asutus, mille territooriumil saadetise jagamine toimus."

2. Artikkel 3 asendatakse järgnevaga:

"Artikkel 3

Käesolevat otsust vaadatakse perioodiliselt läbi, võttes arvesse Iraani pädevate asutuste poolt antud teavet ja tagatisi ning liikmesriikide poolt läbi viidud analüüside tulemusi, hindamaks, kas artiklis 2 sätestatud eritingimused tagavad ühenduse piires rahva tervise piisava kaitse. Läbivaatamise käigus hinnatakse ka, kas kõnealuste eritingimuste järele on jätkuvalt vajadust."

3. II lisa asendatakse käesoleva otsuse lisas oleva tekstiga.

Artikkel 2

Käesolev otsus on adresseeritud liikmesriikidele.

Brüssel, 22. juuli 2003

Komisjoni nimel

komisjoni liige

David Byrne

[1] EÜT L 175, 19.7.1993, lk 1.

[2] EÜT L 343, 13.12.1997, lk 30.

[3] EÜT L 75, 24.3.2000, lk 59.

[4] EÜT L 31, 1.2.2002, lk 1.

[5] Aprill, juuli, oktoober, jaanuar.".

--------------------------------------------------

LISA

II LISA

Loetelu piiriületuskohtadest, mille kaudu on lubatud ühendusse importida Iraanist pärinevaid või sealt saadetud pistaatsiaid ja pistaatsiatooteid

Liikmesriik | Piiriületuspunkt |

Belgia | Antwerpen, Zeebrugge, Brussel/Bruxelles, Aalst |

Taani | Kõik Taani sadamad ja lennujaamad |

Saksamaa | HZA Lörrach — ZA Weil-am-Rhein-Autobahn, HZA Stuttgart — ZA Flughafen, HZA München — ZA München-Flughafen, HZA Hof-Schirnding-Landstraβe, HZA Weiden — ZA Furth-im-Wald-Schafberg, HZA Weiden — ZA Waidhaus-Autobahn, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) — ZA Autobahn, HZA Cottbus — ZA Forst-Autobahn, HZA Bremen — ZA Neustädter Hafen, HZA Bremen — ZA Bremerhaven, HZA Hamburg-Hafen — ZA Waltershof, HZA Hamburg-Stadt, HZA Itzehoe — ZA Hamburg-Flughafen, HZA Frankfurtam-Main-Flughafen, HZA Braunschweig-Abfertigungsstelle, HZA Hannover-Abfertigungsstelle, HZA Oldenburg — ZA Stade, HZA Dresden — ZA Dresden-Friedrichstadt, HZA Pirna — ZA Altenberg, HZA Löbau — ZA Ludwigsdorf-Autobahn, HZA Koblenz — ZA Hahn-Flughafen, HZA Oldenburg — ZA Wilhelmshaven, HZA Bielefeld — ZA Eckendorfer-Straße-Bielefeld, HZA Erfurt — ZA Eisenach, HZA Potsdam — ZA Ludwigsfelde, HZA Potsdam — ZA Berlin-Flughafen-Schönefeld, HZA Augsburg — ZA Memmingen, HZA Ulm — ZA Ulm (Donautal), HZA Karlsruhe — ZA Karlsruhe, HZA Berlin — ZA Dreilinden, HZA Gießen — ZA Gießen, HZA Gießen — ZA Marburg, HZA Singen — ZA Bahnhof, HZA Lörrach — ZA Weil-am-Rhein-Schusterinsel, HZA Hamburg-Stadt — ZA Oberelbe, HZA Hamburg-Stadt — ZA Oberelbe-Abfertigungsstelle-Billbrook, HZA Hamburg-Stadt — ZA Oberelbe-Abfertigungsstelle-Großmarkt, HZA Potsdam — ZA Berlin-Flughafen-Schönefeld, HZA Düsseldorf — ZA Düsseldorf-Nord |

Kreeka | Athina, Pireas, Elefsis, Aerodromio ton Athinon, Thessaloniki, Volos, Patra, Iraklion tis Kritis, Aerodromio tis Kritis, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi |

Hispaania | Algeciras (sadam), Alicante (lennujaam, sadam), Almería (lennujaam, sadam), Asturias (lennujaam), Barcelona (lennujaam, sadam, Ferrocarril), Bilbao (lennujaam, sadam), Cádiz (sadam), Cartagena (sadam), Castellón (sadam), Ceuta (sadam), Gijón (sadam), Huelva (sadam), Irún (Carretera), La Coruña (sadam), La Junquera (Carretera), Las Palmas de Gran Canaria (lennujaam, sadam), Madrid (lennujaam, Ferrocarril), Málaga (lennujaam, sadam), Marín (sadam), Melilla (sadam), Murcia (Ferrocarril), Palma de Mallorca (lennujaam, sadam), Pasajes (sadam), San Sebastián (lennujaam), Santa Cruz de Tenerife (sadam), Santander (lennujaam, sadam), Santiago de Compostela (lennujaam), Sevilla (lennujaam, sadam), Tarragona (sadam), Tenerife Norte (lennujaam), Tenerife Sur (lennujaam), Valencia (lennujaam, sadam), Vigo (lennujaam, sadam), Villagarcía (sadam), Vitoria (lennujaam), Zaragoza ( lennujaam) |

Prantsusmaa | Marseille (Bouches-du-Rhône), Le Havre (Seine-Maritime), Rungis MIN (Val-de-Marne), Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire-Montoir CRD (Loire-Atlantique), Agen (Lot-et-Garonne), port de la Pointe des Galets à la Réunion |

Iirimaa | Dublin — sadam ja lennujaam, Cork — sadam ja lennujaam, Shannon — lennujaam |

Itaalia | Ufficio Sanità Marittima ed Aerea di Ancona Ufficio Sanità Marittima ed Aerea di Bari Ufficio Sanità Marittima ed Aerea di Genova Ufficio Sanità Marittima di Livorno Ufficio Sanità Marittima ed Aerea di Napoli Ufficio Sanità Marittima di Ravenna Ufficio Sanità Marittima di Salerno Ufficio Sanità Marittima ed Aerea di Trieste Dogana di Fernetti-Interporto Monrupino (Trieste) Ufficio di Sanità Marittima di La Spezia Ufficio di Sanità Marittima e Aerea di Venezia Ufficio di Sanità Marittima e Aerea di Reggio Calabria |

Luksemburg | Centre douanier, Croix de Gasperich, Luxembourg |

Madalmaad | Kõik sadamad ja lennujaamad ning piiripunktid |

Austria | HZA Feldkirch, HZA Graz, Nickelsdorf, Spielfeld, HZA Wien, ZA Wels, ZA Kledering, ZA Flughafen Wien, HZA Salzburg, ZA Klingenbach/Zweigstelle Sopron, ZA Karawankentunnel, ZA Villach |

Portugal | Lisboa, Leixões |

Soome | Kõik Soome tollipunktid |

Rootsi | Göteborg, Ystad, Stockholm, Helsingborg, Karlskrona, Karlshamn, Landvetter, Arlanda |

Ühendkuningriik | Belfast, Channel Tunnel Terminal, Dover, Felixstowe, Gatwick Airport, Goole Grangemouth, Harwich, Heathrow Airport, Heysham, Hull, Immingham, Ipswich, King "s Lynn, Leith, Liverpool, London (kaasa arvatud Tilbury, Thamesport ja Sheerness), Manchester Airport, Manchester Container Port, Manchester (kaasa arvatud Ellesmere Port), Medway, Middlesborough, Newhaven, Poole, Shoreham, Southampton, Stansted Airport" |

--------------------------------------------------